CELEX: 62007TN0419
Language: mt
Date: 2007-11-19 00:00:00
Title: Kawża T-419/07: Rikors ippreżentat fid- 19 ta' Novembru 2007 — Okalux vs L-UASI — Messe Düsseldorf (OKATECH)

12.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 8/27
            
         Rikors ippreżentat fid-19 ta' Novembru 2007 — Okalux vs L-UASI — Messe Düsseldorf (OKATECH)
   (Kawża T-419/07)
   (2008/C 8/49)
   Lingwa tar-rikors: il-Ġermaniż
   Partijiet
   
      Rikorrenti: Okalux GmbH (Marktheidenfeld, Il-Ġermanja) (rappreżentant: M. Beckensträter, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: Messe Düsseldorf GmbH
   Talbiet tar-rikorrenti
   
               —
            
            
               Tannulla d-deċiżjoni tat-Tieni Bord ta' l-Appell tat-3 ta' Settembru 2007, li tinstab fil-faxxikolu R 766/2007-02, innotifikata fit-18 ta' Settembru 2007, kif ukoll tirrispinġi l-applikazzjoni għal revoka parzjali tat-trade mark Komunitarja Nru 915 058 16 ta' Diċembru 2006, fuq il-bażi tan-nota dwar il-motivi tar-rikors ippreżentata fis-16 ta' Mejju 2007;
            
         
               —
            
            
               sussidjarjament, tibgħat il-kawża lid-Diviżjoni tal-Kanċellazzjoni sabiex din tiddeċiedi fuq ir-rikors propost fis-16 ta' Mejju 2007;
            
         
               —
            
            
               tikkundanna lill-konvenut u/jew lill-parti l-oħra quddiem il-Bord ta' l-Appell iħallas l-ispejjeż, inklużi l-ispejjeż tal-proċedimenti prinċipali.
            
         Motivi u argumenti prinċipali
   
      Trade mark Komunitarja rreġistrata li hija s-suġġett ta' talba ta' dikjarazzjoni ta' invalidità: it-trade mark verbali “OKATECH” għal prodotti u servizzi fil-klassijiet 6, 19 u 42 (trade mark Komunitarja Nru 915 058)
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta' invalidità tat-trade mark Komunitarja: Messe Düsseldorf GmbH
   
      Deċiżjoni tad-Diviżjoni tal-Kanċellazzjoni: dikjarazzjoni ta' invalidità tat-trade mark in kwistjoni għal servizzi tal-klassi 42; revoka ta' deċiżjoni bħal din fir-rigward ta' l-ispejjeż
   
      Deċiżjoni tal-Bord ta' l-Appell: ċaħda tar-rikors bħala inammissibbli
   
      Motivi dedotti: b'mod partikolari, il-ksur ta' l-Artikoli 57 u 77a tar-Regolament Nru 40/94 (1), kif ukoll ksur tad-dritt tas-smigħ.
   
      (1)  Ir-Regolament tal-Kunsill (KE) Nru 40/94 ta' l-20 ta' Diċembru 1993 dwar it-trade mark Komunitarja (ĠU L 11, p. 1).